###### **Zápisnica č. 12**

zo zasadnutia Komisie školstva, kultúry a športu Miestneho zastupiteľstva mestskej časti Bratislava – Ružinov zo dňa 2. 12. 2019

Prítomní: Ing. Marcela Kulifajová, PaedDr. Mária Barancová, p. Nikolaj Gečevský,

JUDr. Matúš Méheš, Mgr. Jozef Matúšek, Mgr. Boris Čechvala, Ing. František

Bolgáč Mgr. Roman Kyselica

Neprítomní: p. Silvia Pilková, p. Matúš Grznár

PROGRAM:

1. Otvorenie, privítanie členov komisie

2. Návrh na odvolanie riaditeľky Knižnice Ružinov, príspevkovej organizácie so sídlom

Tomášikova 25, 821 01 Bratislava, z funkcie riaditeľky

1. Návrh na menovanie do funkcie riaditeľky Knižnice Ružinov, príspevkovej organizácie

so sídlom Tomášikova 25, 821 01 Bratislava

4. Návrh VZN MČ Bratislava-Ružinov č. ........./2019 zo dňa ..........2019 o miestnych

daniach na území MČ Bratislava-Ružinov

5. Návrh VZN MČ Bratislava-Ružinov č. ........./2019 zo dňa ..........2019 o poskytovaní

dotácií z rozpočtu MČ Bratislava-Ružinov

1. Návrh VZN MČ Bratislava-Ružinov č. ........./2019 zo dňa ..........2019 o úhradách

za poskytovanie služby v zariadení starostlivosti o deti do troch rokov veku dieťaťa

7. Návrh na nájom nebytového priestoru v budove Banšelova 4, súpisné číslo 3988

v Bratislave ako prípad hodný osobitného zreteľa.

8. Rôzne

9. Záver

**K bodu 1:**

Prítomných privítala a pracovné stretnutie otvorila Ing. Marcela Kulifajová, predsedníčka komisie. Členovia odsúhlasili program a poradie  jeho jednotlivých bodov.

**K bodu 2:**

Materiál komisii predložila vedúca odboru školstva, kultúry a športu, Mgr. Vasilová. Informovala, že riaditeľka príspevkovej organizácie Knižnice Ružinov podala žiadosť o ukončenie pracovného pomeru z dôvodu odchodu do starobného dôchodku a žiadosť o uvoľnenie z funkcie riaditeľky s termínom odvolania ku dňu 31. 12. 2019. Predmetný materiál bol vypracovaný na základe vyššie uvedeného.

**Komisia školstva, kultúry a športu materiál** „Návrh na odvolanie riaditeľky Knižnice Ružinov, príspevkovej organizácie so sídlom Tomášikova 25, 821 01 Bratislava, z funkcie riaditeľky“ **prerokovala** a

**1.) berie na vedomie**

**2.) odporúča** **schváliť**

predložený materiál v MZ m. č. Bratislava – Ružinov

**Hlasovanie: Zúčastnilo sa: 8**

**Za: 8**

**K bodu 3:**

Materiál predložila Mgr. Vasilová. Informovala, že na základe žiadosti PhDr. Horákovej o odvolanie z funkcie riaditeľky Knižnice Ružinov bolo vyhlásené výberové konanie. Výberovou komisiou bol vybraný úspešný uchádzač.

Následne komisii predstavila Mgr. Evu Pidjákovú ako kandidátku na vymenovanie do funkcie riaditeľky Knižnice Ružinov. V súlade s platnou legislatívou je potrebné, aby MZ MČ Bratislava-Ružinov vymenovalo Mgr. Pindjákovú do funkcie riaditeľky príspevkovej organizácie Knižnica Ružinov s nástupom od 1. 1. 2020.

Členovia komisie sa informovali na priebeh výberového konania, počet kandidátov, zloženie výberovej komisie, zámery, ktoré plánuje v prípade vymenovania Mgr. Pindjáková realizovať v priestoroch jednotlivých objektov Knižnice.

**Komisia školstva, kultúry a športu materiál** „Návrh na menovanie do funkcie riaditeľky Knižnice Ružinov, príspevkovej organizácie so sídlom Tomášikova 25, 821 01 Bratislava, “ **prerokovala** a

**1.) berie na vedomie**

**2.) odporúča** **schváliť**

predložený materiál v MZ MČ Bratislava – Ružinov

**Hlasovanie: Zúčastnilo sa: 8**

**Za: 8**

**K bodu 4:**

Mgr. Tóth oboznámil prítomných s niektorými ustanoveniami zákona č. 582/2004 Z. z. o miestnych daniach...Zákon zaviedol fakultatívne dane, ktoré môže ukladať obec, napr. daň z nehnuteľností, daň za psa, daň za užívanie verejného priestranstva, za ubytovanie, daň za predajné automaty....

Štatút hl. mesta SR Bratislavy upravil deľbu pôsobnosti v oblasti miestnych daní medzi hl. mestom SR Bratislavou a mestskými časťami. Podrobnejšie informoval o 4 druhoch daní, správu ktorých vykonáva v súlade s teraz platným VZN mestská časť Bratislava-Ružinov.

Informoval, že návrh nového VZN s účinnosťou od 1. 1. 2020 vychádza z textového znenia súčasného VZN, do istej miery kopíruje jeho ustanovenia, pričom zachováva všetky doteraz platné oslobodenia a úľavy týkajúce sa dane za psa a dane za užívanie verejného priestranstva.

Zdôvodnil potrebu vypracovania nového návrhu VZN – úprava, zvýšenie platobných sadzieb miestnych daní, a tým i vyšší príjem do rozpočtu mestskej časti. Informoval, že porovnaním platobných sadzieb miestnych daní s inými väčšími mestskými časťami má Ružinov jedny z najnižších sadzieb.

Členovia komisie rozoberali najmä tému týkajúcu sa dane za psa, výšku poplatkov za za psa v rodinnom dome a činžiaku, problematiku venčenia....

**Komisia školstva, kultúry a športu po prerokovaní predložený materiál** „Návrh VZN MČ Bratislava-Ružinov č. ........./2019 zo dňa ..........2019 o miestnych daniach na území MČ Bratislava-Ružinov “

**1.) berie na vedomie**

**Hlasovanie: Prítomní: 8**

**Za: 8**

**K bodu 5:**

JUDr. Pilát prítomným vysvetlil dôvody prepracovania VZN č. 7/2015. V návrhu nového VZN je snaha o odstránenie zistených nedostatkov predchádzajúceho VZN, zavedené sú i inovácie vychádzajúce zo skúseností v praxi, presadzuje sa snaha o elektronickú komunikáciu. Návrh odstraňuje zistené rozpory so zákonom, ale zahŕňa v sebe požiadavky zákona.

Dotácie v návrhu sa rozdeľujú podľa účelu a spôsobu využitia.

**Komisia školstva, kultúry a športu po prerokovaní predložený materiál** „Návrh VZN MČ Bratislava-Ružinov č. ........./2019 zo dňa ..........2019 o poskytovaní dotácií z rozpočtu MČ Bratislava-Ružinov“

**1.) berie na vedomie**

**2.) odporúča** **schváliť**

predložený materiál v MZ MČ Bratislava – Ružinov

**Hlasovanie: Prítomní: 8**

**Za: 8**

**K bodu 6:**

Materiál predložila vedúca detských jaslí, Ing. Kopáčová. Informovala, že jasle sú začlenené pod odbor sociálnych vecí MÚ MČ Bratislava-Ružinov, nakoľko v súlade so zákonom č. 448/2008 o sociálnych službách sú definované ako služba zariadenia starostlivosti o deti do troch rokov veku. Poskytovateľ sociálnej služby určuje sumu úhrady za poskytnutú službu, spôsob jej určenia a platenia zmluvou v súlade s platným VZN.

Od 1. 1. 2020 by sa mal v súlade s legislatívou zvýšiť príspevok štátu na starostlivosť o dieťa, ktorým štát prispieva na úhradu nákladov vynaložených na starostlivosť o dieťa. Poberateľ však musí splniť stanovené podmienky. Rodičia príspevok využívajú na úhradu za sociálne služby v detských jasliach.

Z dôvodu nárastu nákladov na zabezpečenie starostlivosti o deti v jasliach a v súvislosti so zvýšením vyššie uvedeného príspevku, je v novom VZN navrhnuté zvýšiť sumu úhrady z 250 €/mesiac na 300€/mesiac v prípade celodenného pobytu dieťaťa v jasliach. Uvedená suma sa má uhradiť aj v prípade neprítomnosti dieťaťa po celý kalendárny mesiac. Zároveň vedúca detských jaslí uviedla, na čo bude paušálny poplatok od 1. 1. 2020 použitý.

**Komisia školstva, kultúry a športu po prerokovaní predložený materiál** „Návrh VZN MČ Bratislava-Ružinov č. ........./2019 zo dňa ..........2019 o úhradách

za poskytovanie služby v zariadení starostlivosti o deti do troch rokov veku dieťaťa“

**1.) berie na vedomie**

**2.) odporúča** **schváliť**

predložený materiál v MZ MČ Bratislava – Ružinov

**Hlasovanie: Prítomní: 8**

**Za: 8**

**K bodu 7:**

Mgr. Malinová informovala komisiu o priestoroch v areáli Banšelovej 4. Popísala budovu – bývalé detské jasle, ktorá bola zverená do správy mestskej časti Bratislava-Ružinov a jej momentálne využitie. Hovorila o existujúcich nájomných vzťahoch v objekte Banšelova 4, dobe nájmu.

Popísala nebytový priestor, ktorý je predmetom nájmu pre elokované pracovisko Materskej školy, Piesočná 2, Bratislava.

Materiál je vypracovaný z dôvodu potreby zosúladiť aktuálny a právny stav, t.j. poskytnúť nebytový priestor do užívania Materskej školy za účelom prevádzkovania dvoch tried jej elokovaného pracoviska formou nájmu na dobu neurčitú.

**Komisia školstva, kultúry a športu po prerokovaní predložený materiál** „Návrh na nájom nebytového priestoru v budove Banšelova 4, súpisné číslo 3988 v Bratislave ako prípad hodný osobitného zreteľa.“

**1.) berie na vedomie**

**2.) odporúča** **schváliť**

predložený materiál v MZ MČ Bratislava – Ružinov

**Hlasovanie: Prítomní: 8**

**Za: 8**

**K bodu 8:**

Členovia komisie na podnet PaedDr. Barancovej hovorili o filme autora M. Drobného: „Kto je ďalší“. Ing. Kulifajová sľúbila zorganizovať pre komisiu jeho premietanie.

Zároveň informovala o úspechu predstavenia „Križovatka“, ktorého sa zúčastnili žiaci našich základných škôl.

**K bodu 11:**

Pracovné stretnutie ukončila Ing. Kulifajová.

Konalo sa v čase 14.30 – 16:50 hod.

Ing. Marcela Kulifajová v. r.

predsedníčka komisie

V Bratislave 4. 12. 2019

Zapísala: Mgr. J. Lukáčová v. r.